<classify> Akizungumza na gazeti hili Dar es Salaam jana, Abdallah ambaye alichukua fomu mapema jana na kuijaza na kuirudisha baadaye jana hiyohiyo, alisema ana mambo mengi amekusudia kuufanyia mpira wa miguu ndiyo sababu ameamua kujitosa.Leo shughuli yangu ni kuchukua fomu kuwania uongozi katika mchezo ambao nimeucheza na pia nimeutumikia kwa muda mrefu. Naamini wakati wa kampeni ukifika basi nitazungumza mikakati yangu, alisema.Mwamuzi huyo ndiye alipuliza filimbi katika mchezo wa Ligi Kuu Tanzania Bara mwaka 2012 kati ya Simba na Yanga, Uwanja wa Taifa, Dar es Salaam, ambapo Yanga ilifungwa mabao 5-0.Alisema ameamua kustaafu kupuliza filimbi katika msimu huu wa ligi kwa sababu mbalimbali za kimajukumu ingawa bado umri na uwezo wa kuchezesha bado vinamruhusu.Licha ya kuchezesha mechi mbalimbali, pia amepata kuchezea timu za Polisi katika ngazi mbalimbali. Kitaaluma Hashim ana shahada ya kwanza ya Uhasibu, pia ana Stashahada ya Juu ya Utawala na pia ana stashahada ya Ualimu.Pia amesema amefanya kozi ya awali ya ukocha na pia amewahi kuhudhuria mafunzo mbalimbali yaliyoandaliwa na Shirikisho la Kimataifa la Mpira wa Miguu Fifa na kwa sasa ni Msaidizi wa Ofisa Michezo wa Polisi nchini.  <topic>: MICHEZO 